שנות ה-90 (סדרת טלוויזיה)

שנות ה-90 היא סדרת טלוויזיה ישראלית מסוגת קומדיית מצבים, העוסקת בקורות משפחתו של שלום אסייג ומציגה בצורה קומית-עדתית את החברה שאפיינה את ישראל בשנות ה-1990. הסדרה משודרת ברשת 13 וממשיכה את העלילה, הדמויות והמאפיינים של הסדרה "שנות ה-80". התסריטאי הראשי הוא דניאל אסייג שמככב בסדרה בתפקיד אביו שלום אסייג, ואחיינו של התסריטאי הראשי של הסדרה שנות ה-80, מני אסייג.

בתקופת שידור העונה הראשונה פורסם כי הסדרה תחודש לעונה שלישית, כשבמקביל נערכת העונה השנייה, הצפויה לעלות לשידור בהמשך השנה.

בשנת 2023 יצא הסרט המבוסס על הסדרה, כמו הסרט שהיה אמור לצאת על שנות ה-80. בסרט יש דמויות חדשות שלא מככבות בסדרה, למשל: אדם הלון בתפקיד "נביל", עלי עלי בתפקיד "אחמד", אליאס עבוד בתפקיד "מרוואן". הסרט נקרא "ההילולה" ועלה לאקרנים ב-13 ביולי 2023.

רקע כללי
בעקבות הצלחת הסדרה "שנות ה-80", פרסם שלום אסייג, יוצר הסדרה, שלסדרה תהיה סדרת המשך: "שנות ה-90", שתמשיך את עלילות הדמויות בשנות ה-1990.

הסדרה עוסקת במשפחת אסייג וממשיכה את עלילת "שנות ה-80", חמש שנים אחרי, לשנת 1993.

שלום מכיר באילת את אשתו לעתיד, רקדנית אנגלייה בשם בקי. הוא מכניס אותה להיריון. הקריירות בהם עוסקים בני המשפחה ישתנו בהתאם למה שאירע במציאות; ממוקה משכיר את המכולת לגידי ודמויות חדשות מצטרפות לסדרה, בהמשך העונה שלום התחתן עם בקי ולאחר מכן נולד בנו הבכור דניאל. העונה מסתיימת כששלום ובקי מתגרשים לאחר שצחק על בקי בטלוויזיה אצל מרגול.

סקירת סדרה

מדרוג

פרקים

עונה 1

דמויות

משפחת אסייג ובודנהיימר
פרוספר אסייג (שלום אסייג): בן 59 בתחילת הסדרה. בעלה של ליליאן לו 8 ילדים וסבא לליאור, שירן ודניאל. עבד כצבע בשייטת 13 ובהמשך יו"ר מועצה דתית בטירה. מתגעגע לחיים במרוקו, לרוב בהגזמה.
ליליאן אסייג (אוולין הגואל): בת 54 בתחילת הסדרה. אשתו של פרוספר לה 8 ילדים, וסבתם של ליאור שירן ודניאל. עקרת בית ואם אחראית המצטיינת בבישולים ואפייה ובהמשך הופכת לסבתא בשנית מבנה שלום.
שלום אסייג (דניאל אסייג): בן 24 בתחילת הסדרה. בנם של פרוספר וליליאן ואחיהם של מני, אילנה, מוריס, מטילדה, אתי, ציון ואלי. לומד משחק ועובד בריקוד במלון באילת ובהמשך מתחתן עם בקי לאחר שנכנסה ממנו להיריון, ובסיום העונה נולד בנם המשותף והתגרש מבקי.
בקי אסייג (עופרי לסקי): רקדנית אנגלייה ובתם של אדוארד ומרגרט אשתו ובהמשך גרושתו של שלום אסייג. העובדת לצד שלום במלון באילת. לאחר שנכנסה משלום להריון הם מתחתנים. לרוב מתרגזת מהתושבים בטירה ומשלום.
מנחם (מני) אסייג (עדי אלון): בן 23 בתחילת הסדרה. בנם של פרוספר וליליאן ואחיהם הצעיר של שלום ואילנה. נחשב לבן החכם במשפחה.
אילנה בודנהיימר - אסייג (שרלין חזיזה): בת 34 בתחילת הסדרה. בתם של פרוספר וליליאן, אשתו של גידי ואמם של ליאור ושירן. לרוב מפשרת בין אביה לבעלה.
גידי (פריזר) בודנהיימר (עפר שכטר): בן 37 בתחילת הסדרה. בעלה של אילנה ואביהם של ליאור ושירן. שכר מממוקה את המכולת השכונתית אותה מכנה: "כלבודנהיימר" (הלחם של המילים "כלבו" ו"בודנהיימר"). קמצן ומתנשא, הסולד מ"התרבות המרוקאית".
ליאור בודנהיימר (אושר אסייג): בן 12 בתחילת הסדרה. בנם של גידי ואילנה ואחיה הבכור של שירן.
עמרן אסייג (אבי טולדנו): אחיו של פרוספר שעלה מצרפת (וחזר לגור בה) ואביה של קלודין. מומחה לקראטה.
קלודין אסייג (מירי בוהדנה): בת 40 בתחילת הסדרה. בת דודה של שלום ומני. יפת תואר החולמת להיות דוגמנית.
אדוארד (בובי לקס): אביה הבריטי של בקי, שאינו דובר עברית. פייטן בעירו, מנצ'סטר.
מרגרט (נטלי בלנפורד): אמה הבריטית של בקי, שאינה דוברת עברית.
ויליאם (יפתח אופיר): אחיה של בקי. אלכוהוליסט מתחת לגיל 18.
דניאל אסייג: בנם של שלום ובקי שנולד בסוף העונה.

משפחת עובדיה ולייבוביץ'
יעקב (קוקו) עובדיה (יגאל עדיקא): בן 61 בתחילת הסדרה. השכן העיראקי של ליליאן ופרוספר אסייג ובעלה של רשל. מכונה "קוקו הדבע" בגלל היותו טיפש.
רחל (רשל) עובדיה - טוויטו (יפה לוי): אשתו של קוקו. טיפשה כמו בעלה ומסתמכת על ליליאן שתיתן לה מוצרים.
מנדל לייבוביץ' (יוסי וידר): שומר רומני ואביה של אניטה העובד בבית הספר "אריאל". רגוע ושלו.
אניטה עובדיה - לייבוביץ' (מוזכרת): אשתו של פרדי ואמם של חבקוק וטרפון.
פרדי (פלאברה) עובדיה (מוזכר): בעלה של אניטה ואביהם של חבקוק וטרפון.
חבקוק עובדיה: בנם הבכור של פרדי ואניטה ואחיו הבכור של טרפון.
טרפון עובדיה: בנם של פרדי ואניטה ואח של חבקוק.

משפחת חונדיאשווילי ויושבייב
ממוקה חונדיאשווילי (גרא סנדלר): בן 26 בתחילת הסדרה. בעלה של ארזו, אביו של ויצ'ליקו ובנו של שליקו. בעל מזג חם וחשיבה ברמה נמוכה. השכיר את המכולת שלו לגידי ולצד חמיו ויטלי הפעיל אולם אירועים אבל פשט רגל. בסוף העונה חזר לעבוד במכולת לצד גידי, בסבתא מיזולדה תמיד נודר.
ויטלי יושבייב (חי דוידוב): חותנו של ממוקה ושותפו לניהול אולם האירועים. חם מזג, בייחוד על ממוקה ובשעות הפנאי מזקק משקאות חריפים.
אברמי חונדיאשווילי (מיכאל ספיר): בן דודו של ממוקה שעובד במינימרקט של גידי, כתנאי להנחה בשכירות של גידי. חם מזג. רוב הזמן מוריד את החולצה. בסוף העונה גידי פיטר אותו, והחל למכור חולצות.
אירמה חונדיאשווילי (ענבל גלאם): דודתו השמנמנה של ממוקה, המשמשת כטבחית באולם האירועים שלו.

משפחת חלבי
יהושע "שוקי" חלבי (הרצל טובי): טיפוס בעל מזג חם שהתנתק מעולם הפשע, למד עבודה סוציאלית וכיום מדריך נוער בסיכון. בעלה של חיה, אחיו של גלי ואביהם של ששי ומומי. ומעולה באנגלית
חיה חלבי (פולי סלונים): אשתו של שוקי ואמם של ששי ומומי.
ששי חלבי (שחר פרחי): בנם של שוקי וחיה חלבי.
יגאל (גלי) חלבי (תמיר גינזבורג): אחיו של שוקי, גיסה של חיה ודודם של ששי ומומי שעבר בילדות לקיבוץ. מכונה על ידי כולם גלי ה"סטלן". מוכר בגדים ומוצרים במטען מכוניתו. בהמשך העונה התחתן עם פרח פנסו.

משפחת אוחנה ושוקרון
מרסל אוחנה (אריק משעלי): עשיר, קמצן, רכלן, מלשן, תככן ובדאי. נשוי למרים. יריבו המושבע של פרוספר. מרותק לכיסא גלגלים עקב נפילה מגג ומנהל מספרה לצד מולגוטה, אך אינו מספר בפועל. בהמשך העונה מתחיל לצעוד על קביים.
רבי מאיר אוחנה (מוטי בן ישי): אביהם של מורדי וחנה ואחיו הבכור של מרסל. סובל ממחלות רבות.
מרדכי (מורדי) אוחנה (שלומי קוריאט): בן 48 בתחילת הסדרה. בנו של מאיר, אחיה של חנה ואחיינו של מרסל הפותח בתחילת הסדרה בוטיק בגדים. מכונה על ידי כולם מורדי "אבועגלה" מפני שיערו הגדול. תמהוני, נשי ומוחצן הנוטה לקלל הרבה ולריב עם אחותו או דודו. יצא מהארון כהומוסקסואל בעונה הראשונה. בסוף העונה עובר לתל אביב והופך את החנות למתפרה.
ימין שוקרון (אדמונד גיגי): בעלה של חנה ואלכוהוליסט קשה. נוהג לומר: "רק אני קובע פה".
חנה אוחנה (שיפי אלוני): בת 43 בתחילת הסדרה. אחותו ויריבתו של מורדי הנשואה לשוקרון. מכונה על ידי כולם חנה "פינצטה" מפני שהיא חמומת מוח ומאיימת לרוב לדקור בפינצטה את מי שמעצבן אותה.

משפחת קורקוס
חנניה קורקוס (יאיר פורטל): בעלה של רבקה ואביו של ציון. אובססיבי לכסף ורכוש.
רבקה קורקוס (לינור אברג'יל): אשתו של חנניה ואמו של ציון. מדריכת כלות ובלנית במקווה. רבנית מוזרה המדליקה נרות באופן קבוע ומאיימת על הסביבה במלאכים רעים.
ציון קורקוס (אוראל צברי): בנם של רבקה והרב חנניה שנפלט מישיבה בבני ברק. מכונה על ידי כולם ציון ה"נדבק" מפני שהוא נדבק לאנשים קרוב מדי כשהוא משוחח איתם.

משפחת פנסו ושאשא
גבי פנסו (מוריס כהן): חברו העבריין של שוקי ואביה של פרח וסבא של יקיר. נוהג לאיים על אנשים בשריפה בעזרת זיפו.
פרח פנסו (פרלה דנוך): בתו של גבי ואמו של יקיר. ספרית במקצועה. בהמשך עובדת בבוטיק של מורדי והתחתנה עם גלי חלבי.
שימי שאשא (אבי סלמה): הגרוש של פרח פנסו ואב בנם יקיר. מתפרנס מרדיו ביתי ומהכסף שבקושי מקבל משלם מזונות לפרח פנסו - גרושתו.
יקיר שאשא (מוזכר): בנם של פרח פנסו ושימי ונכדם של גבי פנסו ושל ציפי שאשא.
ציפי שאשא (רבקה בכר): אמו של שימי וסבתו של יקיר.

משפחת טרטמן
גרישה טרטמן (אלכסנדר סנדרוביץ'): מתמטיקאי, שכן חדש העולה מאוקראינה, בעלה של נטליה ואביהם של נסטיה ושירוזה. פותח מעדניה של אוכל רוסי.
נטליה טרטמן (אנג'לה שטיינגרט): אשתו של גרישה ואמהם של נסטיה ושירוזה. עולה חדשה מאוקראינה, מורה לפסנתר.
נסטיה טרטמן (אמירה גרון): בתם של גרישה ונטליה, שמגיעה מאוקראינה. בעלת תואר ראשון בפיזיקה, אחותו של שירוזה.

דמויות נוספות
סניוריטה (ורדה בן חור): קוראת בקפה שכונתית ומעשנת כבדה.
הרב טפירו (חיים זנאתי): רב העיר של טירת כרמל.
שמואל (אלי גלפרין): מנהל המלון בו עובדים שלום ובקי המתקמצן על הוצאות המלון.
דדה גבאי (צחי חזן): חברו הטוב של דודו חזן, ובנו של אהרון. עבריין שכונתי.
דודו חזן (אסף בן שמואל): חברו הטוב של דדה גבאי. עבריין שכונתי.
מולוגוטה (שי פרדו): ספר ממוצא אתיופי, עובד במספרה של מרסל אוחנה ולאחר התאונה גם סועד אותו. רכלן כמוהו אך באמהרית.
ניסים (אור פלח): יתום, תלמיד של חלבי שמונע ממנו להשתתף בפשע עקב היותו עובד סוציאלי.
ברכה פילוס (מירב הרון מדואל): מנהלת בית הספר הדתי "אריאל" בטירת כרמל, בעלת קול צרוד והשתעלות מוזרה.
הסגן של פרוספר (עופר בן שבת): עובד של פרוספר המנסה לפטר אותו כדי לקחת את תפקידו כמנהל על הצביעה בשייטת 13.
 יאיר מפקד של פרוספר (אייל בוחבוט): המפקד של פרוספר בשייטת 13.
 מוניה הקווקזי (דניאל סוויסה): בטלן. מכונה "היועץ" מכיוון שיש לו עצה לכל סיטואציה אפשרית, גם אם היא לא תמיד עוזרת, רוכב על אופניים בשכונה.
כתבת פנאי (שי מיקה יפרח): כתבת המציגה את המספרה של מורדי.
רופא (דני רייספלד): רופא מטעם הביטוח לאומי.
חינגה (רונן גרמה): עוזרו של פנסו. בעל משפחה מרובת ילדים.
אבנר (גיל קפטן): בנקאי מקומי המסרב לתת הלוואות.
שמוליק מייקל בוכמן (ליאור שמש): שוטר חשדן, יריב של פרוספר.
אלברט (אבי טנג'י): השוטר המקומי.
מיכאל עמר (ליאור אלמליח): פייטן מצליח ועיוור.
נתנאל זגורי (יוסי שטרית): פייטן אשר פייט בשבת חתן של שלום.
פיטוסי (ירון לוי סבג): הבעלים של קונדיטורית פיטוסי. גרוש ואביו של ברוך. רודף שמלות. בסדרה הופך להיות שותף באולם של ממוקה.
מוטי (אביב משה): שף שלמד באיטליה. פיטוסי הכניס אותו בתור שותף למטבח של אירמה.
ג'קי אלמושנינו (חיים אלמקיס): יושב ראש ועד הדיירים. רצה לפתוח מועדון דיירים בבית כנסת אך התחרט בגלל פרוספר.

עלילה לפי שנים
 עונה 1: 1991-1993
 עונה 2: 1994-1995
לאורך העונה הראשונה של הסדרה, העלילה נגעה במגוון נושאים, אירועים, טרגדיות וטרנדים שהתקיימו בשנות ה-90 של המאה ה-20, כגון מגפת החצבת, הערצה לזמר אביב גפן, טלפון הבננה מוטורולה, מלחמת המפרץ, מוקדמות המונדיאל 1993, תחילת פריצתם של הטלנובלות הארגנטיניות לישראל, והופעה ראשונה של שלום אסייג והגירושים מאשתו.

פרסים ומועמדויות

קישורים חיצוניים 

 לא עוזבים את המסך: 'שנות ה-80' תחזור בגרסה חדשה

ביקורות:

הערות שוליים

רשת: תוכניות וסדרות
קומדיות מצבים ישראליות
סדרות טלוויזיה ישראליות שעלו לשידור בשנות ה-2020
קומדיות משפחתיות ישראליות
סדרות ספין-אוף ישראליות